ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ E-3074/97 υποβολή: Amedeo Amadeo (NI) προς την Επιτροπή (2 Οκτωβρίου 1997)

Θέμα: Πρόσβαση στο επάγγελμα του οδικού μεταφορέα

Η ερώτηση αφορά την «Πρόταση οδηγίας του Συμβουλίου που τροποποιεί την οδηγία 96/26/ΕΚ για την πρόσβαση στο επάγγελμα του οδικού μεταφορέα εμπορευμάτων και επιβατών και την αμοιβαία αναγνώριση των διπλωμάτων, πιστοποιητικών και άλλων τίτλων με σκοπό να διευκολυνθούν οι εν λόγω μεταφορείςστην άσκηση του επαγγέλματός τους στις εθνικές και διεθνείς μεταφορές» (έγγρ. COM(97) 0025 τελικό - 97/0029 SYN) ((ΕΕ C 95 της 24.3.1997, σελ. 66. )):

Με τις οδηγίες 74/561/ΕΟΚ ((ΕΕ L 308 της 19.11.1974, σελ. 18. )), 74/562/ΕΟΚ ((ΕΕ L 308 της 19.11.1974, σελ. 23. )) και 77/796/ΕΟΚ ((ΕΕ L 334 της 24.12.1977, σελ. 37. )), το Συμβούλιο ενέκρινε μέτρα για την εναρμόνιση των όρων πρόσβασης στο επάγγελμα του οδικού μεταφορέα και για τη διευκόλυνση της ελεύθερης εγκατάστασης των μεταφορέων του τομέα.

Παρά τις απαιτήσεις που προβλέπονται στις ανωτέρω οδηγίες, ανάμεσα στα κράτη μέλη παρατηρούνται αποκλίσεις που επιφέρουν ανισότητες και ενδεχόμενες στρεβλώσεις στον ανταγωνισμό 7 εξάλλου, τα επαγγελματικά προσόντα δεν βρίσκονται πάντα στο κατάλληλο επίπεδο για τον ρόλο για τον οποίον προορίζονται. Εκφράζοντας την ικανοποίησή μας για τη μεγάλη σημασία που αποδίδει η Επιτροπή στην αρμοδιότητα και τη γνώση στοιχείων εμπορικού δικαίου και διαχείρισης των επιχειρήσεων, όπως αναφέρεται στο προτεινόμενο κείμενο στο παράρτημα (τμήμα τα Ι και ΙΙ), ζητούμε να ληφθούν τα απαραίτητα μέτρα ώστε η αξιολόγηση των μεταφορέων να γίνεται από τις αρμόδιες αρχές προκειμένου να εξασφαλισθεί ότι θα ικανοποιούνται απόλυτα οι όροι που αναφέρονται στο σημείο Ι του άρθρου 3.

Απάντηση του κ. Kinnock εξ ονόματος της Επιτροπής (17 Νοεμβρίου 1997)

Η πρόταση της Επιτροπής όχι μόνο επιδιώκει τη βελτίωση των τριών κριτηρίων πρόσβασης στο επάγγελμα του οδικού μεταφορέα εμπορευμάτων και επιβατών αλλά επίσης για πρώτη φορά καθιερώνει την έννοια των ελέγχων εκ μέρους των αρχών των κρατών μελών.

Οι έλεγχοι αυτοί θα πρέπει να εκτελούνται ανά πενταετία σε κάθε επιχείρηση η οποία ασχολείται με την παροχή υπηρεσιών οδικών μεταφορών προκειμένου να εξασφαλίζεται ότι οι εταιρείες αυτές ανταποκρίνονται και στα τρία κριτήρια ενώ παράλληλα προβλέπεται η διενέργεια συμπληρωματικού ελέγχου μεταξύ του δευτέρου και τρίτου έτους προκειμένου να βεβαιωθεί ότι οι εταιρείες εξακολουθούν να ανταποκρίνονται στο οικονομικό κριτήριο. Η Επιτροπή θεωρεί ότι οι εν λόγω έλεγχοι είναι καθοριστικής σημασίας προκειμένου να εξασφαλισθεί η τήρηση των προτύπων για το συγκεκριμένο κλάδο. Η Οικονομική και Κοινωνική Επιτροπή με τη γνώμη που εξέδωσε στις 28 Μαΐου 1997 και το Κοινοβούλιο με τη γνώμη της 17ης Ιουλίου 1997 μετά από την πρώτη ανάγνωση ενέκριναν την πρόταση της Επιτροπής σχετικά με τους ως άνω ελέγχους. Εναπόκειται πλέον στο Συμβούλιο να εγκρίνει την κοινή θέση.
ΓΡΑΠΤΗ ΕΡΩΤΗΣΗ E-3377/97 υποβολή: Richard Howitt (PSE) προς την Επιτροπή (23 Οκτωβρίου 1997)

Θέμα: Κώδικας συμπεριφοράς για ευρωπαοκές επιχειρήσεις που ασκούν δραστηριότητα σε τρίτες χώρες

Τον Δεκέμβριο του 1996, το Ευρωπαϊκό Κοινοβούλιο ενέκρινε ψήφισμα Α4-0400/96 ((ΕΕ C 20 της 20.01.1997, σελ. 161. )) σχετικά με τα δικαιώματα του ανθρώπου ανά τον κόσμο στην περίοδο 1995/1996 και την πολιτική της Ένωσης στον τομέα των δικαιωμάτων του ανθρώπου.

Στο άρθρο 20 καλείται η Επιτροπή να «υποβάλει σύντομα πρόταση ενός κώδικα συμπεριφοράς για τις ευρωπαϊκές επιχειρήσεις που ασκούν δραστηριότητα σε τρίτες χώρες, ο οποίος να τις υποχρεώνει να σέβονται τα ανθρώπινα δικαιώματα σε όλες τις μορφές τους (πολιτικά, κοινωνικά, οικονομικά, περιβαλλοντικά), συμπεριλαμβανομένων μηχανισμού ελέγχου και κυρώσεων βάσει της υφιστάμενης πρότασης του ΟΟΣΑ».

Θα μπορούσε η Επιτροπή να υποβάλει έκθεση προόδου σχετικά με τις εργασίες της επί ενός σχεδίου πρότασης για τη θέσπιση κώδικα συμπεριφοράς για τις ευρωπαϊκές επιχειρήσεις που ασκούν δραστηριότητα σε τρίτες χώρες;

Απάντηση του Sir Leon Brittan εξ ονόματος της Επιτροπής (1 Δεκεμβρίου 1997)

Ο Οργανισμός για την οικονομική συνεργασία και την ανάπτυξη (ΟΟΣΑ) προβλέπει κατευθυντήριες γραμμές για τις πολυεθνικές επιχειρήσεις, οι οποίες αποτελούν κοινές συστάσεις από τις συμμετέχουσες κυβερνήσεις προς τις πολυεθνικές επιχειρήσεις που λειτουργούν στην επικράτειά τους. Στόχος αυτών των κατευθυντηρίων γραμμών είναι να βοηθηθούν οι πολυεθνικές επιχειρήσεις στην εξασφάλιση του ότι οι ενέργειές τους εναρμονίζονται με τις εθνικές πολιτικές των χωρών στις οποίες λειτουργούν. Αυτές περιλαμβάνουν συστάσεις, ιδιαίτερα, σχετικά με την απασχόληση, τις βιομηχανικές σχέσεις και την προστασία του περιβάλλοντος. Οι κατευθυντήριες αυτές γραμμές αποτελούν τμήμα της δήλωσης του ΟΟΣΑ για τις διεθνείς επενδύσεις και τις πολυεθνικές επιχειρήσεις, της 21ης Ιουνίου 1976, όπως τροποποιήθηκε.

Στο πλαίσιο των διαπραγματεύσεων για μια πολυμερή συμφωνία για τις επενδύσεις (ΜΑΙ), προβλέπεται ότι οι κατευθυντήριες γραμμές θα προσαρμοσθούν στην ΜΑΙ. Αν και οι κατευθυντήριες αυτές γραμμές θα συνεχίσουν να μην είναι δεσμευτικές, η ισχύς τους με τον τρόπο αυτό, θα αυξάνεται. Επιπλέον, εξετάζεται τώρα η αναθεώρηση αυτών των κατευθυντήριων γραμμών. Ακόμα, σχεδιάζεται να είναι η ΜΑΙ μια ανοικτή συμφωνία για προσχώρηση από χώρες που δεν ανήκουν στον ΟΟΣΑ, οι οποίες θα διευρύνουν τον αριθμό πολυεθνικών επιχειρήσεων που καλύπτονται από τις κατευθυντήριες γραμμές.

Η Επιτροπή θεωρεί ότι αυτή είναι μια αποτελεσματική προσέγγιση. Με τον τρόπο αυτό, επειδή η ίδια η Κοινότητα αναμένεται να καταστεί συμβαλλόμενο μέρος στη ΜΑΙ, δεν υπάρχει ανάγκη, προς το παρόν, για εργασίες σε χωριστό ευρωπαϊκό κώδικα συμπεριφοράς.
ΓΡΑΠΤΗ ΕΡΩΤΗΣΗ E-3236/97 υποβολή: Νικήτας Κακλαμάνης (UPE) προς την Επιτροπή (20 Οκτωβρίου 1997)

Θέμα: Ευρωπαοκή Επιτροπή και «Ευρωπαοκή Υπηρεσία Περιβάλλοντος» (Ε.Ε.Α.)

Η Ευρωπαϊκή Επιτροπή συμμετέχει στη διοίκηση της Ε.Ε.Α., ενώ σύμφωνα με την απάντηση της Επιτρόπου κυρίας BJERREGAARD (18.09.1997) σε ερώτησή μου (Ε-2575/97) ((EE C 82, 17.3.1998, 109.)) η Επιτροπή προτείνει το ύψος των κονδυλίων που κατανέμονται στην Ε.Ε.Α. καθώς και τον αριθμό του προσωπικού της, τα οποία και εμφανίζονται στα Προσχέδια Προϋπολογισμού της Ε.Ε. κάθε έτος.

Με βάση αυτά ως δεδομένα θα ήθελα να πληροφορηθώ:

1. Ποιά είναι η κατανομή ανά εθνικότητα του προσωπικού της Ε.Ε.Α.;

2. Πόσα συμβόλαια θέσεων έκτακτης και προσωρινής απασχόλησης κάθε βαθμίδας σκοπεύει να διαθέσει η Ε.Ε.Α. το 1998, αφού βεβαίως εγκριθεί ο προϋπολογισμός που έχει ήδη υποβληθεί για λογαριασμό της εκ μέρους της Ευρωπαϊκής Επιτροπής;

Απάντηση της κας Bjerregaard εξ ονόματος της Επιτροπής (5 Δεκεμβρίου 1997)

Tο Αξιότιμο Μέλος του Κοινοβουλίου ασφαλώς γνωρίζει ότι ο Ευρωπαϊκός Οργανισμός Περιβάλλοντος αποτελεί ανεξάρτητο όργανο επί του οποίου η Επιτροπή δεν ασκεί άμεσο έλεγχο, και ότι η ευθύνη για τα πάσης φύσεως ζητήματα προσωπικού του οργανισμού, μεταξύ άλλων για τις προσλήψεις, εξαρτάται από τον διευθυντή του, ο οποίος με τη σειρά του είναι υπόλογος στο διοικητικό συμβούλιο του οργάνου. Η Επιτροπή εκπροσωπείται στο διοικητικό συμβούλιο του οργανισμού, δεν έχει όμως ανάμειξη στη διοίκηση, στη λειτουργία ή στις εργασίες του. Η Επιτροπή δεν έχει συνεπώς αρμοδιότητα στον τομέα της πρόσληψης προσωπικού από το όργανο, και δεν είναι σε θέση να παράσχει τις ζητηθείσες πληροφορίες.

Το Αξιότιμο Μέλος πιθανώς να επιθυμεί να συμβουλευθεί τον κ. Σκούλλο (του Πανεπιστημίου Αθηνών) και το κ. Wynne (του Πανεπιστημίου του Lancaster), που αποτελούν τους δύο εκπροσώπους του Κοινοβουλίου στο διοικητικό συμβούλιο του οργανισμού. Τέλος, υπενθυμίζεται επίσης ότι το Κοινοβούλιο έχει τη δυνατότητα διατύπωσης σχολίων για θέματα προϋπολογισμού και στελέχωσης, στο πλαίσιο των ετήσιων διαδικασιών έγκρισης του προϋπολογισμού του οργάνου.
ΓΡΑΠΤΗ ΕΡΩΤΗΣΗ E-3294/97 υποβολή: Wolfgang Kreissl-Dφrfler (V) προς την Επιτροπή (20 Οκτωβρίου 1997)

Θέμα: Εμπορική Πολιτική της ΕΕ

Ποια θέματα που περιλαμβάνονταιι στην έκθεση της Επιτροπής για την εμπορική πολιτική, πρόκειται να συζητηθούν στα πλαίσια του Παγκόσμιου Οργανισμού Εμπορίου στην Γενεύη; Εχει προβεί η Επιτροπή σε αξιολόγηση του θέματος, κατά πόσο η εμπορική πολιτική της συμβάλλει στη δημιουργία θέσεων εργασίας και διασφαλίζει ίσες ευκαιρίες ακομη και για τους ανειδίκευτους εργάτες και τις γυναίκες;

Απάντηση του Sir Leon Brittan εξ ονόματος της Επιτροπής (1 Δεκεμβρίου 1997)

Ευρύ φάσμα θεμάτων εμπορικής πολιτικής συζητήθηκαν στο πλαίσιο του Παγκόσμιου Οργανισμού Εμπορίου (ΠΟΕ) στη Γενεύη. Πολλές από τις συμφωνίες των οποίων η διαπραγμάτευση έγινε κατά τον γύρο της Ουρουγουάης, περιέχουν ρήτρες αναθεώρησης ή προβλέπουν ρητώς περαιτέρω διαπραγματεύσεις. Αυτές αποτελούν τη λεγόμενη «ενσωματωμένη» ατζέντα.

Η ατζέντα αυτή προστέθηκε από την υπουργική διάσκεψη του ΠΟΕ, τον Δεκέμβριο του 1996. Οι υπουργοί ενέκριναν σχέδιο δράσης για τις λιγότερο αναπτυγμένες χώρες καθώς και προκαταρκτικές συζητήσεις για τις περιφερειακές εμπορικές προτιμήσεις, τη διαφάνεια των κυβερνητικών προμηθειών, τη διευκόλυνση των εμπορικών κανόνων και διαδικασιών, το εμπόριο και τις επενδύσεις και το εμπόριο και τον ανταγωνισμό.

Η Επιτροπή είναι πεπεισμένη ότι η εμπορική πολιτική της Κοινότητας, όπως φαίνεται στην έγκριση των αποτελεσμάτων του Γύρου της Ουρουγουάης και των ακόλουθων υπουργικών αποφάσεων, συμβάλλει σε μεγάλο βαθμό στη δημιουργία θέσεων απασχόλησης στο εσωτερικό της Κοινότητας. Η Επιτροπή είναι ακόμα επίσημα δεσμευμένη για την παροχή ίσων ευκαιριών στους ανειδίκευτους εργάτες και στις γυναίκες. Στο εσωτερικό της Κοινότητας, τα θέματα αυτά καλύπτονται από την ισχύουσα κοινοτική νομοθεσία. Στις τρίτες χώρες, η Επιτροπή θα στηριχτεί στη Διεθνή Οργάνωση Εργασίας (ΔΟΕ) για την εξασφάλιση αυτής της ισότητας. Η υπουργική απόφαση του ΠΟΕ στη Σιγκαπούρη το 1996 συμφώνησε ότι η ΔΟΕ ήταν ο αρμόδιος φορέας για την καθιέρωση και την ενασχόληση με τα διεθνώς αναγνωρισμένα βασικά πρότυπα εργασίας. Οι υπουργοί του ΠΟΕ επιβεβαίωσαν την υποστήριξή τους για το έργο της ΔΟΕ ώστε να προαχθούν τα πρότυπα αυτά.
ΓΡΑΠΤΗ ΕΡΩΤΗΣΗ E-3424/97 υποβολή: Josι Pomιs Ruiz (PPE) προς την Επιτροπή (31 Οκτωβρίου 1997)

Θέμα: Ποσοστώσεις κρέατος

Μπορεί η Επιτροπή να εξηγήσει πως αποφασίζεται η κατανομή των ποσοστώσεων για τις εισαγωγές κόντρα φιλέτων βοδινού από Αργεντινή και Βραζιλία και ποιές προϋποθέσεις απαιτούνται από τις επιχειρήσεις εισαγωγής τέτοιων κρεάτων;

Μπορεί επίσης η Επιτροπή να μας δώσει στοιχεία σχετικά με την τελευταία κατανομή ποσοστώσεων κρέατος για εισαγωγή βοδινού από τις προαναφερθείσες χώρες;

Απάντηση του κ. Fischler εξ ονόματος της Επιτροπής (26 Νοεμβρίου 1997)

Οι ειδικές ανά χώρα ποσοστώσεις εισαγωγής για το βόειο κρέας εκλεκτής ποιότητας, όπως για κόντρα φιλέτο («Solomillo») βασίζονται στις δεσμεύσεις της Κοινότητας στο πλαίσιο της συμφωνίας για την γεωργία που έχει συναφθεί στο πλαίσιο του Γύρου της Ουρουγουάης.

Οι λεπτομερείς κανόνες εφαρμογής για την ποσόστωση του έτους 1997/1998 καθορίζονται στον κανονισμό (ΕΚ) αριθ. 936/97 της Επιτροπής της 27ης Μαΐου 1997 για το άνοιγμα και τον τρόπο διαχείρισης των δασμολογικών ποσοστώσεων για τα βόεια κρέατα εκλεκτής ποιότητας, νωπά, διατηρημένα με απλή ψύξη ή κατεψυγμένα και για το κατεψυγμένο κρέας βουβάλου ((ΕΕ L 137 της 28.5.1997 )). Τα κοινοτικά κριτήρια για τους εισαγωγείς βοείου κρέατος εκλεκτής ποιότητας καθορίζονται στο άρθρο 4α, το οποίο ορίζει «ο αιτών το πιστοποιητικό πρέπει να είναι φυσικό ή νομικό πρόσωπο το οποίο, κατά τη στιγμή της υποβολής της αίτησης, ασκεί επί δώδεκα μήνες τουλάχιστον δραστηριότητες στο εμπόριο του βοείου κρέατος μεταξύ κρατών μελών ή με τρίτες χώρες και έχει εγγραφεί σε κάποιο κράτος μέλος στο μητρώο του ΦΠΑ».

Οι ποσοστώσεις για το 1997/1998 όσον αφορά το βόειο κρέας εκλεκτής ποιότητας από την Αργεντινή και την Βραζιλία ανέρχονται σε 28.000 τόνους και 5.000 τόνους αντιστοίχως.
ΓΡΑΠΤΗ ΕΡΩΤΗΣΗ E-3325/97 υποβολή: Maartje van Putten (PSE) προς την Επιτροπή (20 Οκτωβρίου 1997)

Θέμα: Η εφαρμογή του ψηφίσματος του Ευρωπαοκού Κοινοβουλίου σχετικά με την πραβίαση των δικαιωμάτων των αυτοχθόνων πληθυσμών και τον αφανισμό των τροπικών δασών στη νήσο Yamdena της Ινδονησίας

Μπορεί η Επιτροπή με έναυσμα το ψήφισμα Β4-0065 και 0130/97 ((ΕΕ C 85 της 17.03.1997, σελ. 147)) του Ευρωπαϊκού Κοινοβουλίου, να ανακοινώσει:

1. Γνωρίζει η Επιτροπή εάν η ινδονησιακή κυβέρνηση έχει ήδη ακυρώσει το δικαίωμα εκμετάλλευσης που είχε εκχωρήσει στις PT Inhutani και PT Mohtra Agung για την υλοτόμηση 164.000 εκταρίων τροπικού δάσους βροχής στη νήσο Yamdena του αρχιπελάγους των Μολούκων;

2. Γνωρίζει η Επιτροπή εάν η ινδονησιακή κυβέρνηση έχει ήδη καθιερώσει διαδικασία χορήγησης τίτλων κυριότητας στον αυτόχθονα πληθυσμό της νήσου Yamdena;

3. Παρέχει η Επιτροπή την υποστήριξή της στις οργανώσεις βάσης του αρχιπελάγους των Μολούκων που αγωνίζονται για την ανάπτυξη του αυτόχθονα πληθυσμού;

4. Εάν ναι, υπό ποια μορφή παρέχεται η εν λόγω υποστήριξη;

Απάντηση του κ. Marin εξ ονόματος της Επιτροπής (14 Νοεμβρίου 1997)

Η Επιτροπή είχε εντατικές συνομιλίες με την κυβέρνηση της Ινδονησίας για την εφαρμογή της απόφασης του Κοινοβουλίου όσον αφορά τη Γιαμντένα, της 20ης Φεβρουαρίου 1997. Συμφώνησαν να αποσταλεί κοινή αποστολή αναγνώρισης στη Γιαμντένα πριν το τέλος του χρόνου. Τα αποτελέσματα της αποστολής θα συζητηθούν ώστε να αποφασισθεί η κατάλληλη στρατηγική για την υποστήριξη του αυτόχθονα πληθυσμού της Γιαμντένα, με σκοπό την εξάλειψη της ένδειας και τη υποστήριξη ολοκληρωμένης, βιώσιμης ανάπτυξης. Κατά τις συζητήσεις αυτές, η απόφαση του Κοινοβουλίου καθοδήγησε τη θέση της Επιτροπής.

Σύμφωνα με τις πληροφορίες της Επιτροπής όσον αφορά τα δικαιώματα εκμετάλλευσης, οι εργασίες στις PT Inhutan I και PT Mohtra Agung Persada συνεχίζονται. Πρέπει όμως να θυμηθούμε ότι τα δικαιώματα εκμετάλλευσης αφορούν 2.500 εκτάρια δάσους προστασίας, 84.375 εκτάρια δάσους περιορισμένης παραγωγής και 77.125 εκτάρια παραγωγικού δάσους.

Η Επιτροπή δεν έχει λάβει γνώση για πρόσφατες θετικές εξελίξεις σχετικά με το θέμα των τίτλων κυριότητας. Η Επιτροπή έχει τακτικές επαφές με μια ευρωπαϊκή μη κυβερνητική οργάνωση που παρέχει συνδρομή σε ορισμένες τοπικές κοινότητες, μεταξύ των οποίων έξι χωριά της Γιαμντένα, σχετικά με δραστηριότητες ανάπτυξης και κατάρτισης χρησιμοποιώντας κοινοτικούς πόρους. Παρ' όλα αυτά το θέμα αυτό θα εξεταστεί λεπτομερέστερα κατά την προετοιμασία και κατά τη διάρκεια της αποστολής.
ΓΡΑΠΤΗ ΕΡΩΤΗΣΗ E-3115/97 υποβολή: Eolo Parodi (UPE) προς την Επιτροπή (13 Οκτωβρίου 1997)

Θέμα: Ποσοστό ΦΠΑ για τις μεταφορές

Η ισπανική κυβέρνηση μείωσε πρόσφατα τον ΦΠΑ για τις μεταφορές από 16 σε 7%.

Η απόφαση αυτή θέτει εκ νέου επί τάπητος το θέμα της προσαρμογής στην Ευρώπη, των ποσοστών ΦΠΑ που κυμαίνονται σήμερα στον τομέα των μεταφορών από 2 έως 10%.

Υπό το πρίσμα των ανωτέρω:

1. δεν θεωρεί η Επιτροπή ότι οι υφιστάμενες ανισότητες μπορεί να αποτελέσουν παράγοντα παρενόχλησης της αγοράς, υφίσταται δε σχετική μελέτη;

2. προτίθεται η Επιτροπή να προτείνει μέτρα για τη εναρμόνιση των ποσοστών ΦΠΑ στον τομέα των μεταφορών στην Ευρώπη και αν ναι πότε;

Απάντηση του κ. Monti εξ ονόματος της Επιτροπής (10 Δεκεμβρίου 1997)

Η Επιτροπή γνωρίζει πολύ καλά τα προβλήματα που προκαλούνται από το τρέχον καθεστώς επιβολής ΦΠΑ στον τομέα της μεταφοράς προσώπων. Τα προβλήματα αυτά οφείλονται κατά βάση σε δύο λόγους. Αφενός, είναι εξαιρετικά περίπλοκη η εφαρμογή των κανόνων που ισχύουν σήμερα για τον τόπο φορολόγησης (φορολόγηση στον τόπο στον οποίον πραγματοποιείται η μεταφορά ανάλογα με τη διανυόμενη απόσταση, κατ' εφαρμογή του άρθρου 9 παράγραφος 2 στοιχείο β) της έκτης οδηγίας για τον ΦΠΑ (77/389/ΕΟΚ ((ΕΕ L 145 της 13.6.1977. )))). Αφετέρου, στα παραρτήματα της εν λόγω οδηγίας προβλέπονται εξαιρέσεις στο θέμα της φορολόγησης της μεταφοράς προσώπων, καθώς και η ευχέρεια των κρατών μελών να εφαρμόζουν μειωμένο συντελεστή για τη μεταφορά προσώπων. Κατά συνέπεια, η διεθνής μεταφορά προσώπων απαλλάσσεται σε πολλές περιπτώσεις από τη φορολογία. Ορισμένα κράτη μέλη απαλλάσσουν ομοίως από τη φορολογία ένα μέρος ή και το σύνολο των εγχώριων μεταφορών προσώπων. Στις περιπτώσεις κατά τις οποίες επιβάλλεται φορολογία, οι αποκλίσεις όσον αφορά τον εφαρμοζόμενο συντελεστή είναι, πράγματι, σημαντικές, ενώ, στην πράξη, η επιβολή του φόρου είναι ιδιαίτερα περίπλοκη, ιδίως οσάκις οι σχετικές υπηρεσίες παρέχονται από υποκείμενα στη φορολογία πρόσωπα τα οποία δεν είναι εγκατεστημένα στο κράτος μέλος φορολόγησης. Είναι προφανές ότι η κατάσταση αυτή υπονομεύει τον υγιή ανταγωνισμό στον τομέα των μεταφορών, τόσο μεταξύ κρατών μελών, όσο και μεταξύ μέσων μεταφοράς.

Εξαιτίας των μεγάλων προβλημάτων που ανέκυψαν στην προσπάθεια μεθόδευσης της φορολόγησης των μεταφορών προσώπων στο εσωτερικό της Κοινότητας, αποφασίστηκε, το 1995, στο πλαίσιο της επεξεργασίας της πρότασης του 1992 σχετικά με τη μεταφορά προσώπων ((ΕΕ C 307 της 25.11.1992. )), να εκπονηθεί μελέτη με θέμα το καθεστώς ΦΠΑ και τον ανταγωνισμό στον τομέα της μεταφοράς προσώπων. Η εν λόγω μελέτη επρόκειτο να ολοκληρωθεί μέχρι το τέλος του 1997. Η Επιτροπή σκοπεύει, επί τη βάσει της μελέτης αυτής και λαμβάνοντας υπόψη τα προβλήματα που παρατηρούνται σήμερα, να υποβάλει κατά το 1998 έγγραφο προς συζήτηση σχετικά με το συγκεκριμένο θέμα.
ΓΡΑΠΤΗ ΕΡΩΤΗΣΗ E-3158/97 υποβολή: Jan Mulder (ELDR) προς την Επιτροπή (13 Οκτωβρίου 1997)

Θέμα: Η κατάργηση των επιστροφών κατά την εξαγωγή τυριού προς τις αγορές με μεγάλη αγοραστική δύναμη

Τα προβλήματα που ανακύπτουν σήμερα σε ό,τι αφορά το σύστημα χορήγησης πιστοποιητικών εξαγωγής, επηρεάζουν όλο και πιο αρνητικά τις δυνατότητες εξαγωγής στον ευρωπαϊκό τομέα γαλακτοκομικών προϊόντων, ο οποίος χαρακτηρίζεται ήδη από πτώση της τιμής του γάλακτος. Για την επίλυση του προβλήματος αυτού, θα ήταν δυνατόν μεταξύ άλλων να μειωθούν ή και να καταργηθούν πλήρως οι επιστροφές κατά την εξαγωγή τυριού προς αγορές με μεγάλη αγοραστική δύναμη. Γνωρίζουμε ότι η Επιτροπή συμμερίζεται την άποψη αυτή, δεδομένου ότι κατά το παρελθόν έχει ήδη μειώσει ορισμένες επιστροφές κατά την εξαγωγή.

Μπορεί να ανακοινώσει η Επιτροπή για ποιό λόγο, και παρά τα επίμονα αιτήματα που έχουν εκφρασθεί από διάφορες πλευρές, δεν έχει (ακόμη) αποφασίσει να καταργήσει τις επιστροφές κατά την εξαγωγή τυριού προς τις Ηνωμένες Πολιτείες;

Απάντηση του κ. Fischler εξ ονόματος της Επιτροπής (17 Νοεμβρίου 1997)

Οι Ηνωμένες Πολιτείες αποτελούν τον σημαντικότερο προορισμό εξαγωγής κοινοτικών τυριών, ως προς την ποσότητα και την αξία. Ωστόσο, η σπουδαιότητα της εν λόγω αγοράς ποικίλλει ανάλογα με τα κράτη μέλη. Αυτό εξηγεί και τις διαφορές απόψεων ως προς τον καθορισμό μηδενικής επιστροφής για τα τυριά με τον ανωτέρω προορισμό, καθώς και την επιφυλακτικότητα, με την οποία δε συμφωνεί το αξιότιμο μέλος του Κοινοβουλίου, που χαρακτηρίζει τη σχετική στάση της Κοινότητας, η οποία ωστόσο δεν θα πρέπει να εμποδίζει τους παράγοντες αμφοτέρων των πλευρών του Ατλαντικού να σχεδιάζουν τις μελλοντικές τους δραστηριότητες σε πάντοτε λιγότερο ευνοϊκές συνθήκες επιστροφών.

Εξάλλου, η Επιτροπή οφείλει να ελέγχει αν οι ποσοστώσεις, που προέκυψαν από τις διαδοχικές πολυμερείς διαπραγματεύσεις (Ουρουγουάη, Τόκιο), αξιοποιούνται στο μέγιστο δυνατό βαθμό, προκειμένου να αποφεύγεται οποιαδήποτε ενέργεια που θα μπορούσε να οδηγήσει τις αμερικανικές αρχές να προσφέρουν τις κοινοτικές ποσοστώσεις σε οποιοδήποτε άλλο κράτος του κόσμου, στο πλαίσιο του συστήματος της «διεθνοποίησης».
ΓΡΑΠΤΗ ΕΡΩΤΗΣΗ E-3537/97 υποβολή: Wilfried Telkδmper (V) προς το Συμβούλιο (14 Νοεμβρίου 1997)

Θέμα: Πυρκαγιές δασών στη Νοτιοανατολική Ασία και οι επιπτώσεις τους στους αυτόχθονες πληθυσμούς

Οι πρόσφατες κατατροφικές πυρκαγιές στην Ινδονησία και τη Μαλαισία είχαν ως αποτέλεσμα μεγάλες καταστροφές στο περιβάλλον και δημιούργησαν σημαντικά προβλήματα, υγείας και άλλα, για τον τοπικό πληθυσμό.

Διαθέτει το Συμβούλιο πληροφορίες για τον αρθμό των ατόμων που επλήγησαν, όχι μόνον από τις ίδιες τις φωτιές αλλά και από τα σύννεφα καπνού που δημιούργησαν, ποιές περιοχές αυτοχθόνων επλήγησαν, εάν κάηκαν οικισμοί αυτοχθόνων, εάν υπήρξαν θύματα, και εάν οι επιζήσαντες έχουν ανάγκη από ανθρωπιστκή βοήθεια;

Επίσης, έχει το Συμβούλιο πληροφορίες για τις εκτάσεις πρωτογενούς και φυτευμένου δάσους που κατέστρεψαν οι πυρκαγιές, για τα σχέδια αναδάσωσης και για τις επιπτώσεις τους επί των δικαιωμάτων εγγείου ιδιοκτησίας των αυτοχθόνων λαών;

Θεωρεί το Συμβούλιο ότι τα πρόσφατα γεγονότα, με τις μεγαλης κλίμακας πυρκαγιές δασών και τις επιπτώσεις τους για τις τοπικές κοινότητες, είνα συμβατά με τις διατάξεις της Σύμβασης για την Βιοποικιλία και τις αρχές της Ατζέντας 21;

Απάντηση (12 Φεβρουαρίου 1998)

Το Συμβούλιο, στην απάντησή του στην ερώτηση αριθ. Ε-3430/97 του κ. SWOBODA, εξέθεσε λεπτομερώς τη συμβολή της Ευρωπαϊκής Ενωσης προς τις χώρες που εθίγησαν από τις πυρκαγιές δασών στη Νοτιοανατολική Ασία.

Συμπληρώνοντας τις πληροφορίες που έχουν ήδη δοθεί πρέπει να υπογραμμιστεί η σημασία της διμερούς βοήθειας που παρείχε η διεθνής κοινότητα και ιδίως τα κράτη μέλη της Ενωσης. Επετεύχθη στενός συντονισμός της διεθνούς βοήθειας επιτόπου στη Τζακάρτα, όπου η αντιπροσωπία της Ευρωπαϊκής Επιτροπής δημιούργησε τις αναγκαίες επαφές με τις ινδονησιακές αρχές προκειμένου να εξασφαλίσει τη διεκπεραίωση της βοήθειας υπό τις καλύτερες συνθήκες.

Πρέπει επίσης να υπενθυμιστούν ορισμένες διεθνείς πρωτοβουλίες, όπως η αποστολή εμπειρογνωμόνων που εστάλησαν επιτόπου από το Τμήμα Ανθρωπιστικών Υποθέσεων (DAH) του Οργανισμού Ηνωμένων Εθνών στη Γενεύη, προκειμένου να αξιολογήσουν τις συνέπειες της καταστροφής και το σεμινάριο διεθνών εμπειρογνωμόνων για τις κλιματολογικές αλλαγές και ιδιαίτερα για τις πυρκαγιές των δασών που πραγματοποιήθηκε το Νοέμβριο του 1997 κατόπιν πρωτοβουλίας της ινδονησιακής κυβέρνησης. Εμπειρογνώμονες των κρατών μελών συμμετείχαν με εποικοδομητικό τρόπο σε όλες αυτές τις εργασίες.

Τέλος, πρέπει να υπογραμμιστεί ότι όσον αφορά ειδικότερα τις επιπτώσεις επί των δασών, η μόνιμη θέση της Κοινότητας και των κρατών μελών της υπέρ της ανάπτυξης ενός διεθνούς οργάνου για τη διατήρηση των δασών είναι πολύ γνωστή και εκφράσθηκε επανειλημμένως, τόσο στο πλαίσιο της Ειδικής Συνόδου της Γενικής Συνέλευσης των Ηνωμένων Εθνών, όσο και στη διακυβερνητική συζήτηση για τα δάση και κατά τις συνεδριάσεις της Συνδιάσκεψης των Μερών της Σύμβασης για τη βιολογική ποικιλότητα.